తొమ్మిది లక్షల కంపెనీల నుంచి రిటర్నులేలేవు!
మనీలాండరింగ్‌ లావాదేవీల ప్రమాదం
న్యూఢిల్లీ: దేశంలో మొత్తం రిజిస్టర యిన కంపెనీల్లో కనీసం ఎనిమిది,తొమ్మిది లక్షల కంపెనీలు వార్షిక రిటర్నులు దాఖలుచేయడంలేదని, ఇవి కేవలం మనీలాండరింగ్‌కోసం మాత్రమే ఉపకరిస్తున్నట్లు రెవెన్యూ కార్యదర్శి హస్‌ముఖ్‌ అధియా వ్లెడించారు. ఎన్‌ఫోర్స్‌మెంట్‌ డే సందర్భంగా జరిగిన సదస్సులో అథియా మాట్లాడుతూ ప్రధాన మంత్రి కార్యాలయం ఏర్పాటుచేసిన టాస్క్‌ఫోర్స్‌ కమిటీ ఈకంపెనీలను ప్రతి పక్షం రోజులకోసారి సమీక్షిస్తున్నట్లు వివరించారు. మొత్తం 15 లక్షలకుపైగా కంపెనీలు రిజిస్టరు అయి ఉన్నాయని వీటిలో 8-9లక్షల కంపెనీలు రిటర్నులే దాఖలుచేయడంలేదని ఆయన విస్మయం వ్యక్తంచేశారు. ఇలాంటి కంపెనీల ద్వారానే మనీలాండరింగ్‌ కార్యకలాపాలు ఎక్కువ కొనసాగే అవకాశం ఉందన్నారు. రిజిష్టరు అయిన తర్వాత కంపెనీలు రిటర్నులు దాఖలు చేయకపోతే కార్పొరేట్‌ వ్యవహారాల మంత్రిత్వశాఖపరంగా కఠిన చర్యలుంటాయి. ఈలోపే ఈకంపెనీలు మనీలాండ రింగ్‌కు మార్గాలుగా మారుతున్నట్లు హెచ్చరించారు. కొన్ని కంపెనీలకు ఇప్పటికే నోటీసులు జారీచేసామ న్నారు. కార్పొరేట్‌ వ్యవహారాలశాఖ కార్యదర్శి, ఆర్ధికశాఖ కార్యదర్శిల అధ్యక్షతన ఈ టాస్‌కఫోర్స్‌ కమిటీ పనిచేస్తుందన్నారు. ఇటీవలి కాలంలో మనీలాండరింగ్‌ కూడా భారీ ఎత్తున సాగుతోందన్నారు బ్యాంక్‌ ఆఫ్‌ బరోడాపరంగాజరిగిన ఆరువేల కోట్లే ఇందుకు కీలకమన్నారు. దేశీయ షెల్‌ కంపెనీల్లో ఈ కుంభకోణం వెలికితీయడంతో పెద్ద విఘాతం కలిగిందన్నారు. గడచిన ఫిబ్రవరిలోనే ప్రభుత్వం ఇలాంటి కంపెనీలపై కఠినతరచర్యలను తీసుకోవాలని వారి బ్యాంకు ఖాతాలను స్తంభింపచేయడం వంటివి చేపడు తున్నదన్నారు. పన్నుల ఎగవేతకు వీలులేకుండా అన్ని దారులను కట్టడిచేస్తున్నట్లు అథియా వివరించారు.